Billie Eilish

2015-2017

I oktober 2015 spilte Eilish inn sangen «Ocean Eyes», som er en sang skrevet av Finneas, og originalt laget til hans eget band. Eilish sendte opptaket til danselæreren sin, som videre hjalp henne med å koreografere en dans til den.
«Ocean Eyes» ble i 2016 gitt ut som Eilishs debutsingel på SoundCloud. Den 24. mars 2016 kom musikkvideoen og 22. november en video av Eilish som fremførte dansen til sangen. Samme året ga hun også ut singelen «Six Feet Under». Sangene ble godt tatt imot, og kritikere roste henne. «The song is pure pop; a ballad about longing for reconciliation with an ex. I can imagine it becoming a major hit» sa Chris DeVille fra Stereogum. 14. januar 2017 ga Eilish ut en EP av “Ocean eyes” med fire remixer.
Videre etter suksessen med «Ocean Eyes»-remixene, slapp Eilish singelen «Bellyache» 24.februar 2017. Denne låten var produsert og samskrevet med broren hennes, Finneas O'Connell. Deretter kom en musikkvideo produsert av Miles og AJ som ble sluppet 22. mars 2017.
30. mars 2017 ga Eilish ut «Bored» som en del av lydsporet til Netflix-serien «13 Reasons Why». 30. juni 2017 kom «watch» med en oppfølgende singel kalt «copycat» som kom 11. juli, sammen med annonseringen av «Dont smile at me». Hver fredag i juli la Eilish til en ny sang i EP.  Det var på denne måten singlene «Idontwannabeyouanymore» og «my boy» ble gitt ut. «Dont smile at me» ble sluppet 11. august 2017. Etter utgivelsen gjorde Eilish et samarbeid med den amerikanske rapperen Vince Staples og ga ut en remix av «watch» kalt «&burn», som senere ble inkludert i en ny utgivelse av EP.

2018–nåtid

I februar 2018 bega Eilish seg ut på «Where's My Mind Tour», som varte til april 2018. For plateselskapet Record Store Day ga Eilish ut en 7" vinyl med en akustisk versjon av sangen hennes «Party favor» og en akustisk verson av Drakes "Hotline Bling". 
Hun samarbeidet med den amerikanske sangeren Khalid på singelen "Lovely", som ble gitt ut i april 2018 og videre lagt til på lydsporet til den andre sesongen av Netflix-originalserien 13 Reasons Why. Eilish ga ut singlene «Bitches Broken Hearts» og «You Should See Me in a Crown». I oktober 2018 ga hun ut singelen "When the Party's Over". Deretter, i januar 2019, ga hun ut den tredje singelen til hennes kommende debutalbum When We All Fall Asleep, Where Do We Go?. Etter dette kom hun med "Bury a Friend" og deretter "Wish You Were Gay". Nå har hele albumet kommet ut, med 14 låter totalt.

Verk og innflytelse

Det er Eilish og broren hennes Finneas som sammen produserer og skriver sangene, og de kaller seg musikkpartnere. Hun har fortalt at hun og broren liker å finne på ulike ting og gå inn i forskjellige karakterer. Hun har også sagt at de liker å lage sanger som er surrealistiske og fulle av fantasi. Flere av sangene er også basert på ting hun og Finneas selv har opplevd, forteller hun. Hun har også fortalt at målet deres er å skrive sanger om det alle tenker, men som ingen sier. De prøver å skrive sanger som ikke har så dype ord og meninger i selve teksten, men heller har en større betydning gjemt, som man må lete litt etter. Finneas selv sier han skriver sanger til henne som han ønsker at hun skal kunne kjenne seg igjen i og føle med, slik at hun skal like å synge dem. Han vil også hjelpe henne med å fortelle hennes historier og ideer gjennom sangene sine.
Selv ser Eilish opp til musikere som Tyler, The Creator, Drake, Earl Sweatshirt, A$AP Rocky og Miguel. Hun har ved en rekke anledninger nevnt artister som The Beatles, Red Hot Chili Peppers, Green Day, My Chemical Romanse og Avril Lavigne som inspirasjonskilder. Hun forteller også at en av artistene som har størst innflytelse på henne, er Lana Del Rey.

Dette har hun sagt om seg selv

«Jeg er veldig annerledes fra mange folk, og jeg prøver på en måte å være det. Jeg liker ikke å følge regler i det hele tatt. Som for eksempel hvis noen har på seg noe på en måte, vil jeg ha det på meg på den totalt motsatte måten. Jeg har alltid gått med det jeg vil gå med og sagt det jeg vil si. Jeg er alltid, alltid der ute. Jeg vil bli husket, så jeg liker å se spesiell ut. Jeg tror jeg har bevist for folk at jeg er viktigere enn det de tror. Jeg er kanskje litt skremmende, så jeg tror folk hører etter. Jeg er jo litt skummel. Så mange folk er nok bare redd meg. Jeg har et «resting bitch-face».